**PÁLYÁZATI FELHÍVÁS**

**Kisbér Város Önkormányzata** a Kulturális és Innovációs Minisztériummal együttműködve kiírja a Bursa Hungarica Felsőoktatási Önkormányzati Ösztöndíjpályázatot.

A pályázati kiírás **Kisbér város területén** állandó lakóhellyel rendelkező, hátrányos szociális helyzetű, nappali tagozatos felsőoktatási hallgatók („A” típus) számára a 2024/2025. tanév második és a 2025/2026. tanév első félévére, illetőleg a felsőoktatási tanulmányokat kezdeni kívánó fiatalok („B” típus) esetében (az ösztöndíj időtartama 3x10 hónap, azaz hat egymást követő tanulmányi félév) a 2025/2026, a 2026/2027 és a 2027/2028-os tanévekre vonatkozik.

Az ösztöndíjra pályázhatnak a 2024. szeptemberében felsőoktatási tanulmányaik utolsó évét megkezdő hallgatók is.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2024/2025. tanév második félévére a beiratkozott hallgató aktív hallgatói jogviszonnyal rendelkezzen.

A pályázat beadásához a Bursa Hungarica Elektronikus Pályázatkezelési és Együttműködési Rendszerben pályázói regisztráció szükséges, melynek elérése a következő: <https://bursa.emet.hu/paly/palybelep.aspx>

A regisztrációt követően a pályázatot – a pályázati űrlapot kinyomtatva és aláírva – a mellékletekkel együtt a Kisbéri Közös Önkormányzati Hivatal Pénzügyi Irodájában kell leadni.

A pályázat kötelező mellékletei:

• a felsőoktatási intézmény által kitöltött eredeti hallgatói jogviszony-igazolás a 2024/2025. tanév első félévéről,

• igazolás az egy lakcímen élőkről,

• a pályázó szüleinek és vele egy háztartásban élő közeli hozzátartozóinak egy havi nettó átlagjövedelméről és a szociális rászorultságról szóló igazolások.

**A pályázat rögzítésének és az önkormányzathoz történő benyújtásának a határideje:**

**2024. december 4.**

A pályázat részletes kiírása, az EPER-Bursa rendszerrel kapcsolatos tájékoztató a https://emet.gov.hu/bursa-2024-a-felhivas-palyazok-reszere/(„A” típus), valamint a https://emet.gov.hu/bursa-2024-b-felhivas-palyazok-reszere/(„B” típus) oldalakon megtekinthető.

Személyes tájékoztatás a Polgármesteri Hivatal Pénzügyi Irodájában, illetve telefonon a 552-002/4. menüpont kérhető.